

ที่ มท ๐๘๑๖.๕/ว 2348 กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

28 พฤษภาคม 2568

เรื่อง รายงานผลการดำเนินการตามแผนพัฒนาเด็กและเยาวชนในถิ่นทุรกันดาร ตามพระราชดำริ  
 สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ฉบับที่ 5  
 (พ.ศ. 2560 - 2569)

เรียน ผู้ว่าราชการจังหวัดระนอง ตาก น่าน และสกลนคร

อ้างถึง หนังสือกรมส่งเสริมการปกครองท้องถิ่น ที่ มท 0816.5/ว 1654 ลงวันที่ 10 เมษายน 2568

สิ่งที่ส่งมาด้วย 1. แบบรายงานผลการดำเนินการตามแผนพัฒนาเด็กและเยาวชนในถิ่นทุรกันดาร

ตามพระราชดำริฯ ฉบับที่ 5 (พ.ศ. 2560 - 2569) จำนวน 1 ฉบับ

2. บัญชีรายชื่อองค์กรปกครองส่วนท้องถิ่นที่มีสถานศึกษา

ในโครงการพัฒนาเด็กและเยาวชนในถิ่นทุรกันดาร ตามพระราชดำริฯ จำนวน 1 ฉบับ

ตามที่ กรมส่งเสริมการปกครองท้องถิ่นได้มีคำสั่งแต่งตั้งท้องถิ่นจังหวัดร่วมเป็นกรรมการ  
ในคณะกรรมการอำนวยการและขับเคลื่อนการจัดงานประชุมวิชาการการพัฒนาเด็กและเยาวชนในถิ่นทุรกันดาร ตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ประจำปี ๒๕๖8 ความละเอียดตามหนังสือที่อ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อน ติดตาม และประเมินผล  
การดำเนินงานของสถานศึกษาในสังกัดองค์กรปกครองส่วนท้องถิ่นที่เข้าร่วมโครงการพัฒนาเด็กและเยาวชน  
ในถิ่นทุรกันดาร ตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ  
สยามบรมราชกุมารี ตามแผนพัฒนาเด็กและเยาวชนในถิ่นทุรกันดาร ตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ฉบับที่ 5 พ.ศ. 2560 - 2569 เป็นไปด้วย  
ความเรียบร้อยและบรรลุวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษา  
ในโครงการดังกล่าว ดำเนินการรายงานผลการดำเนินการตามแผนพัฒนาเด็กและเยาวชนในถิ่นทุรกันดาร  
ตามพระราชดำริ สมเด็จพระกนิษฐาราชเจ้า กรมสมเด็จพระเทพรัตนราชสุดา ฯ สยามบรมราชกุมารี ฉบับที่ 5 พ.ศ. 2560 - 2569 (8 เป้าหมายหลัก) ผ่านทาง Google Forms ภายในวันอังคารที่ 10 มิถุนายน 2568 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. .............................

ผอ.กศ. ............................

ผอ.กง.ศน. ......................

หน.ฝ. ..............................

จนท. ...............................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร 0-2241-9000 ต่อ 5337 ผู้ประสานงาน นางสาวศิริยากร แซ่ปึง โทร. 083 546 8535

ไปรษณีย์อิเล็กทรอนิกส์ saraban@dla.go.th